Latest
ଦରମା ମାଗିବାରୁ ୧୬ବର୍ଷୀୟା ଗୃହ ସହାୟିକାଙ୍କୁ ହତ୍ୟା କରିବା ସହ ଖଣ୍ଡ ଖଣ୍ଡ କରି ଫିଙ୍ଗି ଦେଇଥିଲା ଘରର ମାଲିକାଣୀ, ୬ମାସ ପରେ ଏଭଳି ଭାବରେ ଗିରଫ କଲା ପୁଲିସ
ଦରମା ମାଗିବାରୁ ୧୬ବର୍ଷୀୟା ଗୃହ ସହାୟିକାଙ୍କୁ ହତ୍ୟା କରିବା ସହ ଖଣ୍ଡ ଖଣ୍ଡ କରି ଫିଙ୍ଗି ଦେଇଥିଲା ଘରର ମାଲିକାଣୀ, ୬ମାସ ପରେ ଏଭଳି ଭାବରେ ଗିରଫ କଲା ପୁଲିସ
Last updated Oct 21, 2018
indiatimes.com
0
ସେୟାର
ନୂଆଦିଲ୍ଲୀ: ଏବେ ମଧ୍ୟ ଦେଶରେ ଏମିତି ପରିବାର ରହିଛି । ଯେଉଁଠି ନିଜ ଘର ଚଳାଇବା ପାଇଁ ମାତା-ପିତାମାନେ ନାବଳିକା ପିଲମାନଙ୍କୁ ଅନ୍ୟ ଘରକୁ କାମ କରିବା ପାଇଁ ପଠାଉଛନ୍ତି । ପରିସ୍ଥିତି ଏବଂ ଆର୍ଥିକ ଅନଟନରେ ବୁଡ଼ି ରହି ମାତା-ପିତାମାନେ ଏପରି କରିବା ପାଇଁ ବାଧ୍ୟ ହେଉଛନ୍ତି । କିନ୍ତୁ ଦିଲ୍ଲୀରେ ଯେଉଁ ଘଟଣା ଘଟିଛି । ସେ ଘଟଣା ପରଠାରୁ ବୋଧ ହୁଏ କେହି ବି ନିଜ ପିଲାମାନଙ୍କୁ ଅନ୍ୟ ଘରକୁ କାମ କରିବା ପାଇଁ ପଠାଇବେ ନାହିଁ । ଦିଲ୍ଲୀରେ ରହୁଥିବା ଜଣେ ମହିଳା ୧୬ବର୍ଷୀୟା ନାବାଳିକାକୁ ନିଜ ଘରେ ଗୃହ ସହାୟିକା ଭାବରେ ରଖିଥିଲେ । କିନ୍ତୁ ନାବଳିକା ଜଣଙ୍କ ନିଜ ପାରିଶ୍ରମିକ ମାଗିବା ପରେ ମହିଳା ଜଣଙ୍କ ତାଙ୍କୁ ଯେଉଁ ପାରିଶ୍ରମିକ ଦେଇଥିଲେ ତାହା ସମସ୍ତଙ୍କୁ ଆଶ୍ଚର୍ଯ୍ୟ କରିଛି । ପାରିଶ୍ରମିକ ଦେବା ପରିବର୍ତ୍ତେ ମହିଳା ନିଜର କିଛି ସାଥୀମାନଙ୍କ ସହ ମିଶି ନାବାଳିକାକୁ ହତ୍ୟା କରିବା ସହ ଶରୀରକୁ ଖଣ୍ଡ ଖଣ୍ଡ କରି ନାଳିରେ ଫିଙ୍ଗି ଦେଇଥିଲେ । ଏହି ଘଟଣାକୁ ୬ମାସ ପୁରି ଯାଇଥିବା ବେଳେ ୬ମାସ ପରେ ଅଭିଯୁକ୍ତ ମହିଳାକୁ ହରିୟାଣାରୁ ଗିରଫ କରିଛି ପୁଲିସ । ଅଭିଯୁକ୍ତ ମହିଳାଙ୍କ ନାମ ଗୌରୀ ବୋଲି ଜଣା ପଡ଼ିଛି ।
Chicago Sun-Times
ସୂଚନା ମୁତାବକ, ପଶ୍ଚିମବଙ୍ଗରେ ଜନ୍ମ ହୋଇଥିବା ଗୌରୀ ଦିଲ୍ଲୀରେ ଏକ ପ୍ଲେସ୍‌ମେଣ୍ଟ ଏଜେନ୍ସି ଚଳାଉଥିଲେ । ଘର କାମ ପାଇଁ କେହି ନଥିବାରୁ ସେ ଝାଡ଼ଖଣ୍ଡରୁ ଜନୈକା ନାବାଳିକାକୁ ଡ଼କାଇ ନିଜ ଘରର କାମ ଦେଇଥିଲେ । କିନ୍ତୁ କାମ କରିବାର କିଛି ମାସ ବିତିବା ପରେ ମଧ୍ୟ ନାବାଳିକାଙ୍କୁ ପାରିଶ୍ରମିକ ଦେଉ ନଥିଲେ ଗୌରୀ । ଯାହା ପାଇଁ ମେ ୪ତାରିଖରେ ମୁହଁ ଖୋଲି ଟଙ୍କା ମାଗିବାର ସାହାସ କରିଥିଲେ ମୃତା ନାବାଳିକା । କିନ୍ତୁ ତାକୁ ପାରିଶ୍ରମିକ ମିଳିବା ପରିବର୍ତ୍ତେ ମିଳିଥିଲା ଛୁରିର ଚୋଟ । ହତ୍ୟା ପରେ ଗୌରୀ ନିଜ ନାଁ ବଦଳାଇ ହରିୟାଣାରେ ରହୁଥିବା କର୍‌ତାର ସିଂଙ୍କୁ ବିବାହ କରି ନେଇଥିଲେ । ଯାହା ପାଇଁ ଗୌରୀକୁ ଗିରଫ କରିବା ପାଇଁ ପୁଲିସକୁ ୬ମାସ ସମୟ ଲାଗିଥିଲା । ଅନେକ ତଦନ୍ତ ପରେ ପୁଲିସକୁ ଗୌରୀର ପତ୍ତା ନ ମିଳିବାରୁ ୫୦ହଜାର ଟଙ୍କା ଉପହାର ଘୋଷଣା କରିଥିଲା ପୁଲିସ । କିଛି ଦିନ ପରେ ଗୌରୀ ହରିୟାଣାରେ ଘର ସଂସାର କରି ରହୁଥିବା ବେଳେ ସେଠାରେ ପହଞ୍ଚି ଗୌରୀକୁ ଗିରଫ କରିଥିଲା ପୁଲିସ । ଗୌରୀ ଗିରଫ ହେବା ପରେ ତାଙ୍କର ଦୁଇ ସହଯୋଗୀଙ୍କୁ ମଧ୍ୟ ପୁଲିସ ଗିରଫ କରିବାରେ ସଫଳ ହୋଇଥିବା ଜଣା ପଡ଼ିଛି ।
ପୂର୍ବବର୍ତ୍ତୀ ଖବର
ବଲିଉଡ୍‌ ପରେ ଏବେ ଟଲିଉଡ୍‌ରେ #ମି ଠୁ : ଲୋକପ୍ରିୟ ସାଉଥ୍‌ ଇଣ୍ଡିଆନ୍‌ ଷ୍ଟାର୍‌ଙ୍କ ଉପରେ ଲାଗିଲା ଯୌନ ଶୋଷଣର ଆରୋପ, ଜାଣନ୍ତୁ ପୂରା ଘଟଣା…
ପରବର୍ତ୍ତୀ ଖବର